Holden Roberto
<s>Holden Álvaro Roberto (M'banza-Kongo, 12. siječnja 1923. – Luanda, 2. kolovoza 2007.) je bio angolski političar i revolucionar, najpoznatiji kao dugogodišnji predsjednik Nacionalnog oslobodilačkog fronta Angole (FNLA) te kao jedan od predvodnika borbe za nezavisnost Angole od Portugala.</s>

<s>Biografija</s>

<s>Rođen je 1923. godine u obitelji plemićkog porijekla iz bivšeg Kraljevstva Kongo.</s><s>Njegova obitelj se 1925. godine preselila u Belgijski Kongo, gdje se Roberto obrazovao i kasnije radio u belgijskoj kolonijalnoj vladi.</s><s>Godine 1951., Roberto se vratio u Angolu gdje je vidio kako portugalski službenici maltretiraju starca, što ga je inspiriralo na političko djelovanje.</s>

<s>Zajedno s Barrosom Necacom, godine 1956. osniva Uniju naroda Angole (preteča Nacionalnog oslobodilačkog fronta Angole).</s><s>Bio je predstavnik Angole na Panafričkom narodnom kongresu Gane 1958. godine, gdje se upoznao s kasnijim afričkim vođama Patriceom Lumumbom i Kennethom Kaundom.</s>

<s>Financijski potpomognut od strane Ujedinjenih naroda, Roberto je 15. ožujka 1961. pokrenuo oružani ustanak protiv portugalske kolonijalne vlasti u Angoli.</s><s>Njegovi borci isprva su primali pomoć samo od Sjedinjenih Država, a kasnije su ih financirali i kongoanski vođa Mobutu Sese Seko te Izrael (od 1963. do 1969. godine).</s><s>FNLA je uglavnom primala pomoć od Zapada, jer se ideološki temeljila na nacionalizmu i antikomunizmu, nasuprot marksističkog MPLA.</s>

<s>Jonas Savimbi se 1964. godine izdvojio iz FNLA i osnovao novi oslobodilački pokret, UNITA-u.</s><s>Nakon završetka rata za nezavisnost 1974., MPLA se profilirao kao najjači poslijeratni pokret.</s><s>Zahvaljujući pomoći kubanskih vojnika, MPLA je vojno uništila FNLA 1975. godine, a njeni preostali borci se povukli u Zair.</s><s>UNITA je ostala jaka i pokrenula rat protiv vlade u Luandi.</s><s>Kada je 1991. dogovoren mirovni sporazum, Robertu je dozvoljeno da se vrati u Angolu.</s><s>Kandidirao se na predsjedničkim izborima 1992., ali je osvojio samo 2.11 % glasova i završio na četvrtom mjestu.</s>

<s>Umro je 2. kolovoza 2007. u svom domu u Luandi.</s><s>Odlukom predsjednika dos Santosa, organiziran mu je državnički sprovod.</s>

<s>Reference</s>

<s>Izvori</s>

<s></s>

<s>Angolski političari
Revolucionari
Antikomunisti</s>

